Hugo Dietsche

Hugo Dietsche (s. 31. maaliskuuta 1963) on sveitsiläinen kilpauransa päättänyt kreikkalais-roomalaisen tyylin painija. Hän kilpaili 62 kilon sarjassa.

Dietsche sijoittui kuudenneksi EM-kilpailuissa 1984. Myöhemmin samana vuonna hän saavutti olympiapronssia Los Angelesissa. Vuoden 1986 EM-kisoissa hän saavutti myös pronssimitalin. Tämän jälkeen hänen ainoa saavuttamansa arvokisamitali oli EM-hopea vuonna 1992. Dietsche päätti uransa saman vuoden olympiakisoihin Barcelonassa, missä hän oli kahdeksas. Kahdeksanneksi hän sijoittui myös Soulin kesäolympialaisissa 1988.

Lähteet 
 Hugo Dietsche Bio, Stats and Results  Olympics at Sports-Reference.com 
 Dietsche, Hugo (SUI) International Wrestling Database

Viitteet 

Sveitsiläiset kreikkalais-roomalaisen tyylin painijat
Sveitsiläiset olympiamitalistit
Vuonna 1963 syntyneet
Elävät henkilöt